****

****

**Školský internát Antona Garbana Werferova 10, Košice**

**Dodatok č. 1 ku Školskému poriadku P 01/2013**

V súvislosti s narastajúcim počtom prípadov preukazujúcim požívanie alkoholických nápojov u ubytovaných žiakov vydávam dodatok ku Školskému poriadku, ktorým sa upravujú podmienky pri vylúčení z ubytovania žiakov v ŠI nasledovne:

1. V časti 13.3 Bezpečnostné opatrenia sa dopĺňa zákaz konzumovania alkoholu nasledovne: Žiakom sa v ŠI a jeho areáli prísne zakazuje fajčiť, konzumovať alkohol. Takisto sa tento zákaz vzťahuje aj na prípady,   
 keď žiak/čka príde do ŠI pod vplyvom alkoholu (už pri prvom preukázanom požití alkoholických nápojov je možné rozhodnúť o okamžitom vylúčení z ŠI   
 s možnosťou uloženia podmienky).

2. Všetky vyššie uvedené priestupky budú prerokované v pedagogickej rade.

3. Konečné rozhodnutie je v právomoci riaditeľky ŠI.

4. Vydáva sa príloha č.4a, ktorá tvorí súčasť tohto dodatku.

5. Tento dodatok nadobúda platnosť a účinnosť 01.09.2015.

Košice: 03. 08. 2015

Vypracovala: JUDr. Viera Kanáriková

Schválila: Ing. Katarína Takácsová

riaditeľka ŠI AG

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: Werferova 10, 041 15 Košice, e-mail: [siwerfke@mail.t-com.sk](mailto:siwerfke@mail.t-com.sk)

Tel /fax: sekretariát riaditeľa: 055/6760150. tel. recepcia.: 055/6785702

príloha č. 4a



**Školský internát Antona Garbana Werferova 10, Košice**

Čj: /2015 Košice dátum

**R o z h o d n u t i e**

Riaditeľka Školského internátu Antona Garbana Werferova 10, Košice ako orgán vecne príslušný podľa § 5 ods.6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s § 58 ods. 2 zákona č. 245/2008 Z. z. o výchove a vzdelávaní („školský zákon“) v znení neskorších predpisov a Metodického usmernenia MŠ SR č. 12/2010-R zo dňa 04.07.2010 o uložení opatrení vo výchove žiakom v školských internátoch a po prerokovaní v pedagogickej rade dátum...

**podmienečne vylučuje z ubytovania v ŠI AG**

žiaka: **........**

narodeného:  **........**

bytom: **........**

**Odôvodnenie:**

Žiak porušil Školský poriadok ŠI AG tým, že konzumoval (požíval) alkoholické nápoje. Z toho dôvodu mu bola uložená podmienka a pri opakovanom (ďalšom) porušení školského poriadku bude okamžite vylúčený z ubytovania v ŠI AG.

**Poučenie:**

Toto rozhodnutie riaditeľky ŠI je konečné. Proti tomuto rozhodnutiu nie je možné sa odvolať. Zákonný(á) zástupca(kyňa) môže v lehote do 15 dní odo dňa doručenia rozhodnutia požiadať zriaďovateľa školského zariadenia, ktorým je Košický samosprávny kraj, Nám. Maratónu mieru č. 1,   
042 66 Košice, o preskúmanie rozhodnutia prostredníctvom riaditeľky ŠI.

Rozdeľovník:

1. zákonný zástupca žiaka

2. vychovávateľ VS (na založenie do osobného spisu)

Ing. Takácsová Katarína

riaditeľka ŠI AG

**[F141/2015]**